**Ministru kabineta noteikumu projekta**

**"Noteikumi par valsts nodrošinātās juridiskās palīdzības pieprasījuma veidlapas paraugu" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts nosaka juridiskās palīdzības pieprasījuma (iesniegums un tā pielikums) veidlapas paraugu. Iesniegumā pieprasīto informāciju aizpildīt ir pienākums visām personām, kas vēlas saņemt juridisko palīdzību, bet iesnieguma pielikumu, kas ietver informāciju par īpašuma stāvokli un ienākumu līmeni, jāaizpilda tikai personām, kurām atbilstoši normatīvajos aktos noteiktajam jāvērtē materiālais stāvoklis, piemēram, advokātu procesa lietās (regulējums stāsies spēkā 2019. gada 1. janvārī).Noteikumu projekta plānotā spēkā stāšanās – 2019. gada 1. janvāris. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Noteikumi par valsts nodrošinātās juridiskās palīdzības pieprasījuma veidlapas paraugu" (turpmāk – Noteikumu projekts) izstrādāts atbilstoši 2018. gada 6. septembrī Saeimā pieņemtā likumā "Grozījumi Valsts nodrošinātās juridiskās palīdzības likumā" (publicēts Latvijas Vēstnesī (Nr. 188) 2018. gada 21. septembrī), kas stāsies spēkā 2019. gada 1. janvārī, ietvertajam regulējumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Persona, kas vēlas saņemt valsts nodrošināto juridisko palīdzību, iesniedz Juridiskās palīdzības administrācijā iesniegumu – aizpildītu juridiskās palīdzības pieprasījuma veidlapu.Pašreizējais juridiskās palīdzības pieprasījuma veidlapas paraugs ir apstiprināts ar Ministru kabineta 2009. gada 21. jūlija noteikumiem Nr. 805 "Noteikumi par valsts nodrošinātās juridiskās palīdzības pieprasījuma veidlapas paraugu".Saskaņā ar grozījumiem Valsts nodrošinātās juridiskās palīdzības likumā, kas stāsies spēkā ar 2019. gada 1. janvāri, valsts nodrošinātās juridiskās palīdzības sistēmā tiks veiktas vairākas izmaiņas - valsts nodrošināto juridisko palīdzību personas varēs saņemt:1. Satversmes tiesas procesā;
2. noteiktās lietu kategorijās atbilstoši Civilprocesa likuma 82.1 pantā paredzētajiem tiesību uz pārstāvību izņēmumiem, gadījumā, ja personām ienākumi nepārsniegs valstī noteiktās minimālās algas apmēru.

Ņemot vērā izmaiņas Valsts nodrošinātās juridiskās palīdzības likumā, ir nepieciešams aktualizēt juridiskās palīdzības pieprasījuma veidlapas paraugā iekļaujamo informāciju, attiecīgi papildinot to ar jaunām lietu kategorijām (Satversmes tiesas procesa lietas un lietu kategorijas atbilstoši Civilprocesa likuma 82.1 pantā noteiktajam). Tā kā atbilstoši Civilprocesa likuma 82.1 pantā minētajās lietu kategorijās personas juridisko palīdzību varēs pieprasīt, ja to ienākumi nepārsniedz valstī noteiktās minimālās algas apmēru, tad attiecīgi veidlapa paredz šīm personām aizpildīt tās pielikumu, kur nepieciešams norādīt personas ienākumus un īpašumu stāvokli.Minētie grozījumi Valsts nodrošinātās juridiskās palīdzības likumā ir par pamatu arī Ministru kabineta 2009. gada 15. decembra noteikumu Nr. 1484 "Noteikumi par personas īpašuma stāvokļa un ienākumu līmeņa atbilstību valsts nodrošinātās juridiskās palīdzības piešķiršanai" pārskatīšanai, līdz ar to Noteikumu projekta izstrāde ir saistīta ar minēto noteikumu regulējumu, kas paredz personu īpašuma stāvokļa un ienākumu līmeņa atbilstības izvērtēšanu, jo Noteikumu projekts nosaka iesniedzamās veidlapas un tās pielikuma paraugu, savukārt Ministru kabineta 2009. gada 15. decembra noteikumi Nr. 1484 "Noteikumi par personas īpašuma stāvokļa un ienākumu līmeņa atbilstību valsts nodrošinātās juridiskās palīdzības piešķiršanai" noteic veidlapas pielikumā iesniedzamo ziņu apmēru attiecībā uz personas ienākumiem un īpašumu stāvokli, kā arī Juridiskās palīdzības administrācijas darbības un nosacījumus personas atbilstības juridiskās palīdzības saņemšanai izvērtēšanā.Tāpat izvērtēts un secināts, ka, izstrādājot šo Noteikumu projektu, ir jāņem vērā Ministru kabineta 2011. gada 27. septembra noteikumi Nr. 733 "Noteikumi par izraidāmā ārzemnieka iesnieguma par valsts nodrošinātās juridiskās palīdzības pieprasījumu un ienākumiem veidlapas paraugu" (turpmāk – noteikumi Nr. 733), attiecīgi tajos noteiktās veidlapas paraugu iekļaujot Noteikumu projekta saturā. Šādā veidā tiks optimizēts nepieciešamo Ministru kabineta noteikumu skaits (t.i. divu faktiski vienādu Ministru kabineta noteikumu regulējums apvienots vienā). Norādāms, ka minētie noteikumi Nr. 733 nosaka izraidāmā ārzemnieka iesniegumu veidlapas paraugu, kas pēc iesniedzamās informācijas veida un apjoma faktiski sakrīt ar Noteikumu projektā noteikto, līdz ar to secināts, ka noteikumu Nr. 733 saturs var tikt iekļauts Noteikumu projektā, lai visu potenciālo juridiskās palīdzības pieprasītāju saistošie noteikumi ir pēc iespējas optimizēti vienuviet. Ņemot vērā abu Ministru kabineta noteikumu (Ministru kabineta 2009. gada 21. jūlija noteikumi Nr. 805 "Noteikumi par valsts nodrošinātās juridiskās palīdzības pieprasījuma veidlapas paraugu" un Ministru kabineta 2011. gada 27. septembra noteikumi Nr. 733 "Noteikumi par izraidāmā ārzemnieka iesnieguma par valsts nodrošinātās juridiskās palīdzības pieprasījumu un ienākumiem veidlapas paraugu") satura apvienošanu vienā, secināts, ka ir lietderīgi izdot jaunus Ministru kabineta noteikumus, kas noteic juridiskās palīdzības iesnieguma veidlapas paraugu (Noteikumu projekts), nevis veikt grozījumus esošajos, jo abu Ministru kabineta noteikumu būtība ir veidlapu paraugu noteikšana.Ņemot vērā minēto, Noteikumu projekts ir izstrādāts saskaņā ar Valsts nodrošinātās juridiskās palīdzības likuma 22. panta otro daļu un Imigrācijas likuma 50.2 panta otro daļu.Noteikumu projektā ir precizēta juridiskās palīdzības pieprasījuma veidlapa, saskaņojot tajā ietveramo informāciju ar veiktajiem grozījumiem Valsts nodrošinātās juridiskās palīdzības likumā un paredzētajiem grozījumiem Ministru kabineta noteikumos, kas noteiks personu īpašuma stāvokļa un ienākumu līmeņa atbilstību juridiskās palīdzības piešķiršanai. Šobrīd personu īpašuma stāvokļa un ienākumu līmeņa atbilstību juridiskās palīdzības piešķiršanai nosaka Ministru kabineta 2009. gada 15. decembra noteikumi Nr. 1484 "Noteikumi par personas īpašuma stāvokļa un ienākumu līmeņa atbilstību valsts nodrošinātās juridiskās palīdzības piešķiršanai", kuros arī tiks veiktas izmaiņas ar mērķi noteikt personu, kas atbilstoši Civilprocesa likuma 82.1 pantā noteiktajam varēs saņemt juridisko palīdzību, materiālā stāvokļa atbilstību juridiskās palīdzības saņemšanai – proti, personas, kuru ienākumi nepārsniedz valstī noteiktās minimālas algas apmēru varēs saņemt juridisko palīdzību tā saucamajās advokātu procesa lietās. Tāpat veidlapā paredzēta iespēja personām, kas saskaņā ar normatīvajos aktos noteikto ir atbrīvotas no ienākumu izvērtēšanas juridiskās palīdzības piešķiršanai – piemēram trauksmes cēlējs saskaņā ar Trauksmes celšanas likumā noteikto, norādīt, ka tās var saņemt juridisko palīdzību bez viņu materiālā stāvokļa izvērtēšanas.Veikti arī citi precizējumi juridiskās palīdzības pieprasījuma veidlapas struktūrā, lai tā būtu vieglāk uztverama un saprotama juridiskās palīdzības pieprasītājam, atvieglojot personām tās aizpildīšanu, kā arī izstrādāts veidlapas pielikums, kuru nepieciešams aizpildīt tām personām, kurām juridiskās palīdzības piešķiršanas procesā nepieciešams vērtēt ienākuma līmeni un īpašuma stāvokli. Proti, veidlapas pielikums nebūs jāpilda personām, kas atbilstoši Valsts nodrošinātās juridiskās palīdzības likuma 3. panta otrajai daļai ir ieguvušas maznodrošinātas vai trūcīgas personas statusu atbilstoši normatīvajos aktos noteiktajai kārtībai, kādā fiziskā persona atzīstama par maznodrošinātu vai trūcīgu (t.i. savā pašvaldībā saņēmušas izziņu, ka persona atzīstama par maznodrošinātu vai trūcīgu) vai tās pēkšņi ir nonākušas tādā situācijā un materiālajā stāvoklī, kas tām liedz nodrošināt savu tiesību aizsardzību (stihisku nelaimju, nepārvaramas varas vai citu no personas neatkarīgu apstākļu dēļ), vai atrodas pilnā valsts vai pašvaldības apgādībā. Savukārt veidlapas pielikumu būs nepieciešams aizpildīt visām personām, kurām tiesības uz Latvijas Republikas nodrošināto juridisko palīdzību ir:1) atbilstoši Latvijas Republikas noslēgtajām starptautiskajām saistībām;2) pārrobežu strīdos un kuru pastāvīgā dzīvesvieta vai domicils ir kāda no Eiropas Savienības dalībvalstīm;3) jo tā ir ārzemnieks, kurš Imigrācijas likumā noteiktajos gadījumos un kārtībā ir pakļauts izraidīšanas procedūrai 4) noteiktās lietu kategorijās atbilstoši Civilprocesa likuma 82.1 pantā paredzētajiem tiesību uz pārstāvību izņēmumiem (izņemot, ja ir trūcīgas vai maznodrošinātas personas izziņa, valsts vai pašvaldības apgādība vai īpašā situācija).Līdz ar to Noteikumu projekta iesniegumā (veidlapā) norādāmas ziņas par tās ienākumiem, īpašuma stāvokli, apgādībā esošām personām un citas ziņas, kuras tā uzskata par nepieciešamu, pievienojot iesniegumam dokumentus vai dokumentu kopijas, kas šīs ziņas apliecina. Juridiskās palīdzības pieprasījuma veidlapas pēc to apstiprināšanas Ministru kabinetā, tāpat kā līdz šim, būs pieejamas gan Juridiskās palīdzības administrācijā klātienē, gan elektroniskā formā Juridiskās palīdzības administrācijas interneta vietnē un citās vietās, piemēram, Valsts robežsardzē.Noteikumu projekts paredz tā spēkā stāšanās datumu – 2019. gada 1. janvāri – vienlaicīgi ar 2018. gada 6. septembrī Saeimā pieņemtā likuma "Grozījumi Valsts nodrošinātās juridiskās palīdzības likumā" (publicēts Latvijas Vēstnesī (Nr. 188) 2018. gada 21. septembrī) spēkā stāšanos, no kura attiecīgi izriet nepieciešamība aktualizēt juridiskās palīdzības pieprasījuma veidlapu. |
| 3. | Projekta izstrādē iesaistītās institūcijas | Juridiskās palīdzības administrācija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa, kuru ietekmēs šis tiesiskais regulējums, ir visas personas, kuras vēlēsies saņemt valsts nodrošināto juridisko palīdzību.Tāpat Noteikumu projekta regulējums ietekmē Juridiskās palīdzības administrāciju, jo tā personu aizpildīto iesniegumu – veidlapu saņems, izvērtēs tajā sniegto informāciju un lems par valsts nodrošinātās juridiskās palīdzības sniegšanas nodrošināšanu personai. |
| 2. | Tiesiskā regulējuma ietekme uz tautsaimniecību un administratīvo slogu | Šīs anotācijas II sadaļas 1. punkta pirmajā rindkopā minētajām personām tiesības un pienākumi netiek ietekmēti, jo Noteikumu projekts nosaka aizpildāmo iesniegumu (veidlapu) ar tā saturošo informāciju, nevis rada kādas tiesības vai pienākumus. Tā kā veidlapa jau ir pastāvējusi līdz šim, tad uzlabotā veidlapa tikai rada pozitīvu ietekmi visām iesaistītajām personām, jo norāda uz precīzu iesniedzamās informācijas saturu. Savukārt Jurdiskās palīdzības administrācijai administratīvais slogs nedaudz palielināsies, jo no 2019. gada 1. janvāra personas juridisko palīdzību varēs saņemt lietu kategorijās, kur līdz šim juridiskā palīdzība netika piešķirta – piemēram, Satversmes tiesas procesā, tomēr tas nerada iestādei jaunus pienākumus vai tiesības, bet gan tikai paplašina vērtējamo juridiskās palīdzības saņēmēju loku. |
| 3. | Administratīvo izmaksu monetārs novērtējums | Noteikumu projekts šo jomu neskar, jo papildus jauni pienākumi iestādei nerodas – juridiskās palīdzības pieprasītāju vērtēšana tika veikta līdz šim un arī tiks turpināta. Precīzu administratīvo izmaksu pieaugumu nav iespējams noteikt, jo nav zināms, cik personu vērsīsies Juridiskās palīdzības administrācijā ar vēlmi saņemt juridisko palīdzību jaunajās lietu kategorijās.  |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

 |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts jāvirza kopā ar saistīto Ministru kabineta noteikumu projektu "Noteikumi par personas īpašuma stāvokļa un ienākumu līmeņa atbilstību valsts nodrošinātās juridiskās palīdzības piešķiršanai", jo Noteikumu projektā ietilpstošā juridiskās palīdzības pieprasījuma veidlapa, jo īpaši tās pielikums par personu mantisko stāvokli un ienākumu līmeni, ir izstrādāts atbilstoši regulējumam, kas ir ietverts Ministru kabineta noteikumu projektā "Noteikumi par personas īpašuma stāvokļa un ienākumu līmeņa atbilstību valsts nodrošinātās juridiskās palīdzības piešķiršanai". |
| 2. | Atbildīgā institūcija | Tieslietu ministrija |
| 3. | Cita informācija | Nav |

 |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

 |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par Noteikumu projektu un dotu iespēju izteikt viedokli, Noteikumu projekts pirms tā iesniegšanas Valsts sekretāru sanāksmē ievietots Tieslietu ministrijas un Valsts kancelejas mājaslapā. |
| 2. | Sabiedrības līdzdalība projekta izstrādē | Tieslietu ministrija 2018. gada 4. oktobrī Noteikumu projektu ievietoja savā mājaslapā sadaļā "Sabiedrības līdzdalība" (pieejams: <https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti> ) un Valsts kancelejas mājaslapā sadaļā Ministru kabineta diskusiju dokumenti (<https://www.mk.gov.lv/content/ministru-kabineta-diskusiju-dokumenti>), tādējādi dodot iespēju sabiedrībai līdzdarboties tiesību akta izstrādes procesā.Juridiskās palīdzības administrācija ir līdzdarbojusies noteikumu projekta izstrādē, kopīgi ar Tieslietu ministriju izstrādājot juridiskās palīdzības pieprasījuma veidlapu un attiecīgi saskaņojot to gan elektroniski, gan mutiski. |
| 3. | Sabiedrības līdzdalības rezultāti | Pēc Noteikumu projekta ievietošanas Tieslietu ministrijas un Valsts kancelejas mājaslapā viedokļi par Noteikumu projektu no sabiedrības pārstāvju puses nav saņemti.Ar Juridiskās palīdzības administrāciju Noteikumu projekts ir saskaņots. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Juridiskās palīdzības administrācija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Krjukova 67036831

Eva.Krjukova@tm.gov.lv